ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Μαΐου 1997 με την οποία διαπιστώνεται ότι η εκμετάλλευση μιας συγκεκριμένης γεωγραφικής περιοχής με σκοπό την αναζήτηση, συλλογή ή εξόρυξη πετρελαίου ή αερίου δεν αποτελεί στο Ηνωμένο Βασίλειο δραστηριότητα αναφερόμενη στο άρθρο 2 παράγραφος 2 στοιχείο β) σημείο i) της οδηγίας 93/38/ΕΟΚ του Συμβουλίου και ότι δεν θεωρείται ότι φορείς που επιδίδονται σε τέτοια δραστηριότητα στο Ηνωμένο Βασίλειο απολαύουν ειδικών ή αποκλειστικών δικαιωμάτων κατά την έννοια του άρθρου 2 παράγραφος 3 στοιχείο β) της εν λόγω οδηγίας (Το κείμενο στην αγγλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (97/367/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/38/ΕΟΚ του Συμβουλίου, της 14ης Ιουνίου 1993, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των τηλεπικοινωνιών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 3 παράγραφοι 4 και 5 και το άρθρο 40 παράγραφοι 5 έως και 8,

την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (2), και ιδίως το άρθρο 12,

Εκτιμώντας:

ότι, δυνάμει του άρθρου 3 της οδηγίας 93/38/ΕΟΚ, ένα κράτος μέλος δύναται να ζητήσει από την Επιτροπή να ορίσει ότι η εκμετάλλευση μιας συγκεκριμένης γεωγραφικής περιοχής με σκοπό την αναζήτηση, εξόρυξη ή συλλογή πετρελαίου, αερίου, άνθρακα ή άλλων στερεών καυσίμων δεν πρέπει να θεωρείται ως δραστηριότητα αναφερόμενη στο άρθρο 2 παράγραφος 2 στοιχείο β σημείο i) της εν λόγω οδηγίας και ότι οι φορείς δεν θεωρείται ότι απολαύουν ειδικών ή αποκλειστικών δικαιωμάτων κατά την έννοια του άρθρου 2 παράγραφος 3 στοιχείο β) για την εκμετάλλευση μιας ή περισσοτέρων από τις δραστηριότητες αυτές, εφόσον πληρούνται ορισμένες προϋποθέσεις που θεσπίζονται στις παραγράφους 1 και 3 του εν λόγω άρθρου όσον αφορά τις σχετικές εθνικές διατάξεις που αφορούν ανάλογες δραστηριότητες και ότι, σύμφωνα με την παράγραφο 2, το κράτος μέλος που ζητεί τη λήψη μιας τέτοιας απόφασης εξασφαλίζει ότι κάθε φορέας τηρεί τις αρχές της μη διάκρισης και της δημοπράτησης κατά την ανάθεση συμβάσεων και ανακοινώνει στην Επιτροπή τα στοιχεία τα σχετικά με την ανάθεση των συμβάσεων 7

ότι τα κράτη μέλη που έχουν συμμορφωθεί με τις διατάξεις της οδηγίας 94/22/ΕΚ θεωρείται ότι πληρούν τους όρους που θεσπίζονται στο άρθρο 3 παράγραφος 1 της οδηγίας 93/38/ΕΟΚ 7

ότι, με επιστολή της 3ης Φεβρουαρίου 1997, η Επίσημη Αντιπροσωπεία του Ηνωμένου Βασιλείου στις Ευρωπαϊκές Κοινότητες ζήτησε από την Επιτροπή να θεσπίσει ότι η εκμετάλλευση γεωγραφικών περιοχών με σκοπό την αναζήτηση, εξόρυξη ή συλλογή πετρελαίου ή αερίου δεν πρέπει να θεωρείται στο Ηνωμένο Βασίλειο ως δραστηριότητα αναφερόμενη στο άρθρο 2 παράγραφος 2 στοιχείο β) σημείο i) της οδηγίας 93/38/ΕΟΚ και ότι οι φορείς που ασκούν μία ή περισσότερες από τις δραστηριότητες αυτές δεν πρέπει να θεωρείται στο Ηνωμένο Βασίλειο ότι απολαύουν ειδικών ή αποκλειστικών δικαιωμάτων κατά την έννοια του άρθρου 2 παράγραφος 3 στοιχείο β) της οδηγίας 7

ότι το εν λόγω αίτημα δεν καλύπτει την εκμετάλλευση γεωγραφικών περιοχών με σκοπό την αναζήτηση, συλλογή ή εξόρυξη άνθρακα ή άλλων στερεών καυσίμων 7

ότι, με την έγκριση των Hydrocarbons Licensing Regulations 1995, Petroleum (Production) (Seaward Areas) (τροποποίηση) Regulations 1995 και Petroleum (Production) (Landward Areas) Regulations 1995, το Ηνωμένο Βασίλειο έχει συμμορφωθεί με την οδηγία 94/22/ΕΚ 7

ότι η συμμόρφωση με τους όρους του άρθρου 3 παράγραφος 3 της οδηγίας 93/38/ΕΟΚ στο Ηνωμένο Βασίλειο εξετάστηκε σε συνδυασμό με την έγκριση της απόφασης 93/425/ΕΟΚ της Επιτροπής, της 14ης Ιουλίου 1993, που ορίζει ότι η εκμετάλλευση γεωγραφικών περιοχών με σκοπό την αναζήτηση, συλλογή ή εξόρυξη πετρελαίου ή αερίου δεν συνιστά στο Ηνωμένο Βασίλειο δραστηριότητα αναφερόμενη στο άρθρο 2 παράγραφος 2 στοιχείο β) σημείο i) της οδηγίας 90/531/ΕΟΚ του Συμβουλίου (3) και ότι οι φορείς που ασκούν ανάλογη δραστηριότητα στο Ηνωμένο Βασίλειο δεν πρέπει να θεωρείται ότι απολαύουν ειδικών ή αποκλειστικών δικαιωμάτων κατά την έννοια του άρθρου 2 παράγραφος 3 στοιχείο β) της οδηγίας 7

ότι με τους Utilities Supply and Works Contracts Regulations του 1992, που εγκρίθηκαν στις 23 Δεκεμβρίου 1992, ενσωματώθηκε η οδηγία 90/531/ΕΟΚ του Συμβουλίου (4) στη νομοθεσία του Ηνωμένου Βασιλείου 7 ότι ο κανονισμός 8 απαρτίζεται από σειρά διατάξεων εφαρμογής σύμφωνα με το άρθρο 3 παράγραφος 2 7 ότι οι εν λόγω διατάξεις εξετάστηκαν σε σχέση με την έκδοση της απόφασης 93/425/ΕΟΚ και κρίθηκε ότι συνιστούν ικανοποιητική ενσωμάτωση του άρθρου 3 παράγραφος 2 της οδηγίας 90/531/ΕΟΚ όσον αφορά τις συμβάσεις έργων και προμηθειών 7 ότι πρέπει να εξασφαλιστεί η ενσωμάτωση του άρθρου 3 παράγραφος 2 όσον αφορά τις συμβάσεις παροχής υπηρεσιών 7

ότι οι Utilities Contracts Regulations του 1996 ενσωματώνουν την οδηγία 93/38/ΕΟΚ στη νομοθεσία του Ηνωμένου Βασιλείου 7 ότι ο κανονισμός 9 περιλαμβάνει τις προηγούμενες διατάξεις επεκτείνοντας την ισχύ τους στις συμβάσεις παροχής υπηρεσιών 7 ότι οι εν λόγω διατάξεις τέθηκαν σε ισχύ στις 12 Δεκεμβρίου 1996 7 ότι οι εν λόγω κανονισμοί εγγυώνται τη συμμόρφωση με τις αρχές της μη διάκρισης και της δημοπράτησης εκ μέρους φορέων που πραγματοποιούν αναζήτηση, συλλογή ή εξόρυξη, ιδίως όσον αφορά τις πληροφορίες που παρέχουν στις επιχειρήσεις σχετικά με τις προθέσεις τους για την ανάθεση συμβάσεων και την υποχρέωση να διαβιβάζουν στην Επιτροπή πληροφορίες σχετικά με την ανάθεση συμβάσεων 7

ότι, σύμφωνα με το άρθρο 40 παράγραφοι 5 έως και 8 της οδηγίας 93/38/ΕΟΚ, η συμβουλευτική επιτροπή δημόσιων συμβάσεων εξέφρασε τη γνώμη της επί της παρούσας απόφασης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Από τις 30 Μαΐου 1997, η εκμετάλλευση γεωγραφικών περιοχών με σκοπό την αναζήτηση, συλλογή ή εξόρυξη πετρελαίου ή αερίου δεν αποτελεί στο Ηνωμένο Βασίλειο δραστηριότητα αναφερόμενη στο άρθρο 2 παράγραφος 2 στοιχείο β) σημείο i) της οδηγίας 93/38/ΕΟΚ, και οι φορείς που ασκούν ανάλογη δραστηριότητα στο Ηνωμένο Βασίλειο δεν θεωρείται ότι απολαύουν ειδικών ή αποκλειστικών δικαιωμάτων κατά την έννοια του άρθρου 2 παράγραφος 3 στοιχείο β) της εν λόγω οδηγίας.

Άρθρο 2

1. Η απόφαση λαμβάνεται βάσει των διατάξεων που ενέκρινε το Ηνωμένο Βασίλειο στις 30 Μαΐου 1997, προκειμένου να ενσωματώσει την οδηγία 94/22/ΕΚ και το άρθρο 3 παράγραφος 2 της οδηγίας 93/38/ΕΟΚ και οι οποίες κοινοποιήθηκαν στην Επιτροπή.

2. Τυχόν νόμοι, κανονισμοί ή διοικητικές διατάξεις που τροποποιούν τους κανόνες που αναφέρονται στην παράγραφο 1 κοινοποιούνται στην Επιτροπή μόλις εγκριθούν.

3. Τα στοιχεία που αναφέρονται στην παράγραφο 2 κοινοποιούνται στην Επιτροπή προκειμένου να της επιτρέψουν να εκτιμήσει αν ενδείκνυται η τροποποίηση, ανάκληση ή διατήρηση σε ισχύ της παρούσας απόφασης.

Άρθρο 3

Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και Βορείου Ιρλανδίας.

Βρυξέλλες, 30 Μαΐου 1997.

Για την Επιτροπή

Mario MONTI

Μέλος της Επιτροπής

(1) ΕΕ αριθ. L 199 της 9. 8. 1993, σ. 84.

(2) ΕΕ αριθ. L 164 της 30. 6. 1994, σ. 3.

(3) ΕΕ αριθ. L 196 της 5. 8. 1993, σ. 55.

(4) ΕΕ αριθ. L 297 της 29. 10. 1990, σ. 1.